| *Ailurops ursinus*Cuscús ursino común |
| --- |
| *Ailurops ursinus* |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Marsupialia |
| Magnorde: | Australidelphia |
| Superorde: | Eometatheria |
| Orde: | Diprotodontia |
| Suborde: | Phalangeriformes |
| Familia: | Phalangeridae |
| Subfamilia: | Ailuropinae |
| Xénero: | *Ailurops* |
| Especie: | ***A. ursinus*** |

 |
| Nome binomial |
| *Ailurops ursinus*Temminck, 1824 |
| Área de dispersión de Ailurops ursinusÁrea de dispersión de *Ailurops ursinus*Área de dispersión de *Ailurops ursinus* |

***Ailurops ursinus*** é unha especie de mamífero marsupial australidelfo da orde dos diprotodontes, suborde dos falanxeroideos, familia dos falanxéridos e subfamilia dos ailuropinos. unha das dúas que integran o xénero *Ailurops*, o único da subfamilia.

Características
---------------

### Dimensións

*Ailurops ursinus* ten unha lonxitude de cabeza e tronco duns 56 cm, unha cola, prénsil, duns 54 cm de lonxitude e un peso de até os 7 kg.

### Aparencia

Presenta un fociño curto e pequenas orellas peludas.  
A capa está formada por unha pelaxe suave e laúda cuberta por pelos longos e grosos que a protexen, e pode ser de cor negra, gris ou parda, con tonalidades máis claras no abdome e nas extremidades. A coloración pode variar segundo a distribución xeográfica e a idade do animal.  
A cola, prénsil e carente de pelo na súa poción distal, é case tan longa como o resto do corpo, e o animal utilízaa, xunto coas patas dianteiras (con dous dedos opoñíbeis) e a sindactilia dos pés das traseiras, para desprazarse polas árbores.  
Xunto co seu parente, o cuscús ursino das Talaud (*A. melanotis*), é o máis primitivo representante da familia dos falanxéridos, e presenta características primitivas nos dentes e na forma do cranio.

Distribución e hábitat
----------------------

O cuscís ursino común está presente na illa Célebes, así como nas veciñas illas de Butung e Peleng, nas illas Togian e, quizais, na illa de Muna.

Vive nos bosques tropicais, desde o nivel do mar até máis de 600 m de altura.

Bioloxía
--------

### Comportamento

*Ailurops ursinus* adoita vivir en parellas ou en pequenos grupos de tres ou catro individuos.  
Estritamente arbóreo, móvese lentamente desprazándose dunha árbore a outra grazas á súa cola prénsil e ao forte agarre coas patas dianteiras. Pasa a maior parte do día en repouso e dedica pouco tempo á nutrición e ao aseo do pelo.  
Crese que ten un comportamento diúrno e nocturno, alternando períodos de actividade con períodos de descanso.

### Nutrición

A súa alimentación baséase principalmente no consumo de follas, pero tamén pode comer, en menor medida, froitos inmaturos, flores e brotes.

### Reprodución

As femias paren unha ou dúas crías unha ou dúas veces ao ano. As crías pasan os seus oito primeiros meses de vida dentro do marsupio da nai, e ao saíren del seguen coa súa nai durante un curto tempo. Descoñécese a idade á que alcanzan a madurez sexual.

Taxonomía
---------

### Descrición

A especie foi descrita en 1824 polo naturalista neerlandés Coenraad Jacob Temminck, en *Monographies de mammalogie*. **1**: 10. obra en varios volumes editada por Dufour & d'Ocagne en París e Leiden entre 1827 e 1841. Temminck encadrouna no antigo xénero *Phalangista*, que describiran en 1795 Étienne Geoffroy Saint-Hilaire e Georges Cuvier, e que hoxe está obsoleto, designándoa co nome de *Phalangista ursina*.

### Sinónimos

Posteriormente o xénero *Phlangista* foi reclasificado no xénero *Phalanger*, que creara en 1780 Storr, pasando a nosa especie a denominarse *Phalanger ursinus* (Temminck, 1824). Posteriormente foi trasladada ao xénero *Ailurops*, polo que chegou ao seu nome actual *Ailurops ursinus* (Temminck, 1824). 

Situación das illas Togian.
### Subespecies

A día de hoxe recoñécense na especie as catro subespecies seguintes:

* *Ailurops ursinus ursinus* Temminck, 1824, distribuída en Célebes setentrional;
* *Ailurops ursinus flavissimus* Feiler, 1977, que se encontra en Célebes centrooriental e en Peleng;
* *Ailurops ursinus furvus* Miller & Hollister, 1922, que vive en Célebes central e meridional, e
* *Ailurops ursinus togianus* Tate, 1945, recluída nas illas Togian.

Estado de conservación
----------------------

A pesar de ser intensamente cazados pola súa carne, o cuscús ursino común é aínda moi numeroso nalgunhas áreas, pero a diminución da súa poboación producida nos últimos anos fixo que a UICN cualificara a especie como *VU* (vulnerable). Á parte da caza, a poboación desta especie está ameazada pola destrución do seu hábitat e á captura de exemplares que se usan como animais de compañía.

Notas
-----

1. 1 2  Salas, L. Dickman, C. Helgen, K. & Flannery, T. (2008): *Ailurops ursinus* na *Lista vermella de especies ameazadas* da UICN.
2. 1 2 3  *Ailurops ursinus* en MSW.
3. 1 2  *Ailurops ursinus* (Temminck, 1824) no ITIS.
4. ↑  *Ailurops* en MSW.
5. ↑  *Ailurops* Wagler, 1830 no ITIS.
6. ↑  Novak, Ronald M. (1999).
7. ↑  *Ailurops ursinus* na ADW.
8. ↑  Genus *Phalangista* en The Taxonomicon.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ailurops ursinus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Ailurops ursinus*** |

### Bibliografía

* Grzimek, B. Schlager, N. & Olendorf, D (2003): *Grzimek's Animal Life Encyclopedia*. Detroit: Thomson Gale.
* McKenna, M. C. & Bell, S. K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8. Recensión por Frederick S. Szalay no *Journal of Vertebrate Paleontology*. Vol. 19, Nº 1 (Mar. 15, 1999), pp. 191–195.
* Novak, Ronald M. (1999): *Walker's Mammals of the World*, 6th edition. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Rowland, P. & Strahan, R. eds. (1995): *The Mammals of Australia*. Washington, D.C.: Smithsonian Institution Press.
* Vaughan, T. A. (1986): *Mammalogy*. Third Edition. Fort Worth, Texas: Saunders College Publishing.
* Vaughan, T. A.; J. M. Ryan & N. J. Czaplewski (2000): *Mammalogy*. Fourth Edition. Philadelphia, Pennsylvania: Saunders College Publishing.
* Wilson, D. E. & Reeder, D. M. editores (2005): *Mammal Species of the World. A Taxonomic and Geographic Reference*, 2 vol. 3ª ed. Baltimore, Maryland, EE. UU.: The Johns Hopkins University Press. ISBN 978-0-8018-8221-4.

### Outros artigos

* *Ailurops*

### Ligazóns externas

* *Ailurops ursinus* Arquivado 25 de setembro de 2019 en Wayback Machine. en Fossilworks.
* *Ailurops ursinus* (Temminck, 1824) no ITIS.
* *Ailurops ursinus* na ADW. Con moi ampla información e bibliografía *(en inglés)*
* *Ailurops ursinus* na EOL. Con ampla información e varias imaxes *(en inglés)*

|  |  |
| --- | --- |
| Identificadores taxonómicos | 
* ADW: Ailurops\_ursinus
* EOL: 323842
* Fossilworks: 247725
* GBIF: 5219990
* iNaturalist: 42845
* IRMNG: 10765936
* ITIS: 552681
* IUCN: 40637
* MSW: 11000035
* NCBI: 165204
* uBio: 107534

 |